《葛湖草堂四首为盛氏六生题 其四》
明代·胡应麟

众壑天然敞画图，牙樯明月坐冰壶。双流近接双龙洞，九曲遥冰九鲤湖。

野客为园当薜荔，奇人结社傍菰芦。他年会挟西施过，日占烟波理钓舻。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。